**ՍԻՍԻԱՆ ՀԱՄԱՅՆՔԻ ՂԵԿԱՎԱՐ ՀՈՎՍԵՓ ԱՌԱՔԵԼՅԱՆԻ ՇՆՈՐՀԱՎՈՐԱՆՔԸ ՏՅԱՌՆԸՆԴԱՌԱՋԻ ԵՎ ՆՈՐԱՊՍԱԿՆԵՐԻ ՕՐՀՆՈՒԹՅԱՆ ՕՐՎԱՆ ՆՎԻՐՎԱԾ**

Սիրելի՛ հայրենակիցներ․

Հայ Առաքելական Եկեղեցին ամեն տարի փետրվարի 14-ին՝ Քրիստոսի Սուրբ Ծննդյան օրվանից 40 օր հետո, նշում է քառասուն օրական մանուկ Հիսուսին տաճարին ընծայաբերելու տոնը՝ Տյառնընդառաջը։

Սիրելի՛ նորապսակներ․

Աստծո նախագծած ընտանիքը մերօրյա հասարակության մեջ իր ուրույն և անփոխարինելի տեղն ունի: Ընտանիքն է որոշում պետության, ազգի ու ժողովրդի միասնությունն ու ուժը։ Եվ ուրեմն օրվա խորհրդով պայմանավորված շնորհավորում եմ ձեզ, ցանկանում, որ ձեր օրհնված նորաստեղծ ընտանիքները պարուրված լինեն միայն սիրով ու ջերմությամբ։

Մաղթում եմ, որ այս ավետաբեր տոնը կրկին անգամ մեր երկրին խաղաղություն բերի և Տիրոջ Ամենազոր Սուրբ Աջը միշտ զորակից ու պահապան լինի մեր ժողովրդին։